**Vízia, poslanie a účel zariadenia**

Poslaním nášho zariadenia je poskytovať sociálne služby v zmysle zákona o sociálnych službách a to prostredníctvom zamestnancov, ktorí majú nielen odborné a profesionálne predpoklady, ale majú aj obrovské srdce a chuť starať sa o našich prijímateľov sociálnej služby, venovať im čas, pozornosť a sprevádzať ich v ich aktuálnej životnej ceste.

Víziou nášho zariadenia je zabezpečenie takého prostredia, ktoré podporuje čo najvyššiu mieru sebestačnosti a autonómie prijímateľa sociálnej služby a zároveň poskytuje odborne správne a bezpečné služby. Prijímateľov sociálnej služby vnímame ako partnerov a jedinečné osobnosti so svojimi životnými príbehmi, snažíme sa im vytvoriť prostredie útulné, čo najviac podobné bežnému domovu, kde sa budú cítiť prijatí, v bezpečí a kde pocítia Božiu starostlivosť a lásku.

Chceme poskytovať služby spĺňajúce požiadavky na kvalitu, ktoré zároveň dbajú aj na subjektívnu spokojnosť prijímateľa sociálnej služby. Prijímateľ sociálnej služby je našim partnerom a jeho názor je pre nás dôležitý.

**Plán poskytovania sociálnej služby** sa uskutočňuje individuálne v kontexte holistického prístupu na každého prijímateľa sociálnej služby cez proces opatrovania a ošetrovania a je spracovaný ako individuálny plán prijímateľa sociálnej služby.

**Strategické ciele zariadenie na obdobie rokov 2020 - 2025**

|  |  |
| --- | --- |
| Ciele | Termín naplnenia |
| * Cieľ č. 1: Vypratanie voľných priestorov v ľavej časti budovy vo vstupe – odvoz odpadov (plastové nádoby, kartóny, nefunkčné súčiastky, televízory, postele, rôzny nepotrebný materiál): * Príprava na využitie uvoľnených priestorov – konzultácie s odborníkmi, vypracovanie projektov, vybavenie povolení a súhlasov * Úprava vstupného priestoru na spoločenskú miestnosť pre klientov (stretávanie s rodinou, stretnutia zamestnancov - porady, školenia) * Vybudovanie spoločnej šatne, WC a sprchy pre personál (upratovačky, opatrovateľky) – oddelene ženy, muži * Vytvorenie skladu na čistiace a dezinfekčné prostriedky * Vytvorenie práčovne, žehliarne a sušiarne |  |
| * Cieľ č. 2: Vybudovanie oddychovej zóny pre prijímateľov sociálnej služby a rodinných príslušníkov * Príprava podkladov pre realizáciu zámeru – konzultácie s odborníkmi, ohlásenie stavebných úprav, projektová príprava, príslušné ohlásenia na OÚ * Oplotenie časti areálu z južnej strany, vybudovanie vstupnej bráničky * Vytvorenie stavebného otvoru v obvodovom plášti - vchodové dvere, vybudovanie sociálneho zázemia na I.NP (WC, umývadlo, sprcha) * Vybudovanie zastrešeného altánku, montáž lavičiek, slnečníkov * Rozšírenie aktivizačných činností – vybudovanie a vysadenie kvetinového záhonu, zeleninovej a bylinkovej záhradky * Žiadosť o poskytnutie finančnej podpory zo strany OÚ – časť klientov sú obyvatelia obce |  |
| Cieľ č. 3: Rekonštrukcia a modernizácia výťahu č.2 | 2021 |
| Cieľ č. 4: Zabezpečenie náhradného zdroja núdzového osvetlenia | 2020 |
| Cieľ č. 5: Realizácia projektu zvýšenia protipožiarnej bezpečnosti objektu dobudovaním protipožiarnej signalizácie | 2022 |
| Cieľ č. 6: Vzdelávanie zamestnancov v rôznych oblastiach s cieľom zvyšovať ich odborné vedomosti, osobnostné predpoklady a profesionálnu úroveň |  |
| Cieľ č. 7: Zútulniť spoločenské priestory pre prijímateľov sociálnej služby |  |

Ciele strategickej vízie boli vypracované na základe návrhov a spätnej väzby prijímateľov sociálnej služby, ich rodinných príslušníkov, personálu zariadenia a miestnej komunity. Následne boli prerokované v rámci samosprávy prijímateľov sociálnej služby a porady zamestnancov.

**Prístup ku prijímateľovi sociálnej služby**

Prijímateľ sociálnej služby je pre nás autonómnou osobnosťou so svojim životným príbehom, ktorý má svoje individuálne potreby a požiadavky, určitý sociálny a zdravotný stav. Rešpektujeme jeho právo na vlastný názor, postoj a vyjadrenie požiadaviek a to aj v prípade, keď je právoplatným súdnym rozhodnutím obmedzený v spôsobilosti na právne úkony.

Jeho individualita je predmetom nášho záujmu a zahŕňame ju do plánovania našich služieb. Našou snahou je pri poskytovaní sociálnej služby brať ohľad na životný rytmus našich prijímateľov sociálnej služby a ich zvyklosti. Zároveň sa však snažíme našich prijímateľov sociálnej služby

1. viesť k vzájomnému spolužitiu, rešpektovaniu práv a záujmov ostatných spolubývajúcich, ako aj k rešpektovaniu spoločenských noriem
2. viesť k spoluzodpovednosti za svoje zdravie, zodpovednosti za dodržiavanie určitých postupov a pravidiel, ktoré sú v spoločnosti bežné a očakávané (napríklad v oblasti hygieny, konzumácie alkoholu, vyjadrovania sa voči iným ľuďom)
3. viesť k spoluzodpovednosti za plánovanie, realizáciu, výsledky a dopady poskytovaných služieb ako aj k rešpektovaniu odborných pokynov nášho personálu
4. viesť k chápaniu adekvátnosti vlastných požiadaviek v závislosti na svojich finančných a materiálnych zdrojoch.

V našich službách zameraných na prijímateľa sociálnej služby

1. Umožňujeme prijímateľom sociálnej služby realizovať základné ľudské práva a slobody.
2. Zachovávame ľudskú dôstojnosť prijímateľov sociálnej služby.
3. Aktivizujeme prijímateľov sociálnej služby k posilneniu sebestačnosti podľa ich schopností a možností a prihliadame na ich individuálne potreby.
4. Zabraňujeme sociálnemu vylúčeniu prijímateľov sociálnej služby a podporujeme ich začleňovanie sa do spoločnosti.
5. Umožňujeme prijímateľom sociálnej služby podieľať sa na určovaní životných podmienok v zariadení.
6. Spolupracujeme s rodinou, obcou a miestnou komunitou pri utváraní podmienok na návrat do prirodzeného prostredia pri rešpektovaní osobných cieľov, potrieb, schopností a zdravotného stavu prijímateľa sociálnej služby.

Ťažiskom zamerania našich služieb na prijímateľa sociálnej služby je

1. Správna informovanosť občana o poskytovaných sociálnych službách.
2. Individuálny prístup ku prijímateľovi sociálnej služby prostredníctvom individuálneho plánu.
3. Vzťahová opatera prostredníctvom kľúčových pracovníkov.
4. Denná komunikácia s prijímateľom sociálnej služby na princípe „politiky otvorených dverí“.
5. Aktívna spolupráca s externými odborníkmi najmä v zdravotníckej oblasti.
6. Správna a včasná informovanosť rodinných príslušníkov o vývoji sociálneho a zdravotného stavu prijímateľa sociálnej služby a spolupráca s nimi.

Najbližšia novelizácia strategickej vízie bude k 31.03.2024. Do novelizácie sa môžu zapojiť prijímatelia sociálnej služby, personál zariadenia, rodiny prijímateľov sociálnej služby a miestna komunita osobne u riaditeľa SED Sučany alebo písomnou formou.

V Sučanoch, dňa 01.03.2023

Mgr. Denisa Dučová

riaditeľ zariadenia